જોકે પોલીસને ભલે, સૉશિઅલ મિડિયા પરથી પરિવારજનોની ભાળ મળી જતી હોય, પરંતુ પોલીસ પરિવારજનોને તેમના સગાંના મૃત્યુની જાણ કરવા સૉશિઅલ મીડિયાનો ઉપયોગ કરતી નથી. તેઓ પરિવારજનનું સરનામું શોધી કાઢે છે અને તેમને પ્રત્યક્ષ મળીને તેમને આ માહિતી આપે છે. પોલીસ પણ આખરે તો માણસ જ છે અને તેનામાં પણ સંવેદના રહેલી હોય છે. સૉશિઅલ મીડિયાના વપરાશના કારણે સામાન્ય નાગરિકમાં સંવેદનાનો અભાવ થતો જાય છે, જન્મદિવસ-મૃત્યુ પર માત્ર સૉશિઅલ મીડિયા પર અભિનંદન કે શોકાંજલિ પાઠવીને ઇતિ સિદ્ધમ્ માને છે પરંતુ પોલીસ પોતાનું કામ સંવેદનાથી કરે છે તે સારી બાબત છે.